
ŠILUTĖS RAJONO SAVIVALDYBĖS
TARYBA

SPRENDIMAS
DĖL ŠILUTĖS RAJONO SAVIVALDYBĖS TURTO PERDAVIMO PAGAL PANAUDOS SUTARTĮ ASOCIACIJAI VILKYČIŲ BENDRUOMENĖS CENTRUI „VILTIS“

2026 m.                 d.   Nr. T1-
Šilutė

Vadovaudamasi Lietuvos Respublikos vietos savivaldos įstatymo 15 straipsnio 2 dalies 19 punktu, Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 14 straipsnio 1 dalies 3 punktu, 2 dalies 7 punktu, 4 dalimi, Šilutės rajono savivaldybės tarybos 2026 m. balandžio 30 d. sprendimu Nr. T1-1221 „Dėl Šilutės rajono savivaldybės turto perdavimo panaudos pagrindais laikinai neatlygintinai valdyti ir naudotis tvarkos aprašo patvirtinimo“ ir atsižvelgdama į asociacijos Vilkyčių bendruomenės centro „Viltis“ 2026 m. liepos 15 d. prašymą „Dėl nekilnojamojo turto perdavimo pagal panaudos sutartį“, Šilutės rajono savivaldybės taryba  n u s p r e n d ž i a:
[bookmark: _GoBack]1. Perduoti asociacijai Vilkyčių bendruomenės centrui „Viltis“, juridinio asmens kodas 177491221, pagal panaudos sutartį dešimties metų laikotarpiui įstatuose numatytai veiklai vykdyti Savivaldybei nuosavybės teise priklausantį nekilnojamąjį turtą – Šilutės r. sav., Saugų sen., Vilkyčių k., Vilkyčių g. 12, esančio kultūros namų pastato 308,23 kv. m ploto dalį (unikalus numeris              8897-9005-3010, bendras plotas 785,96 kv. m, perduodamų patalpų pažymėjimai plane: 1-21, 1-22, 1-23, perduodamas plotas 308,23 kv. m).
2. Įgalioti Savivaldybės administracijos direktorių, o tarnybinių komandiruočių, atostogų, ligos ar kitais atvejais, kai jis negali eiti pareigų, Savivaldybės administracijos direktorių pavaduojantį asmenį, pasirašyti Savivaldybės vardu sprendime nurodyto turto panaudos sutartį bei perdavimo ir priėmimo aktą.
3. Paskelbti šį sprendimą Šilutės rajono savivaldybės interneto svetainėje www.silute.lt.
Šis sprendimas gali būti skundžiamas Lietuvos Respublikos administracinių bylų teisenos įstatymo nustatyta tvarka Lietuvos administracinių ginčų komisijos Klaipėdos apygardos skyriui        (J. Janonio g. 24, Klaipėda) arba Regionų administracinio teismo Klaipėdos rūmams (Galinio Pylimo g. 9, Klaipėda) per vieną mėnesį nuo šio teisės akto paskelbimo arba įteikimo suinteresuotam asmeniui dienos.
 


Savivaldybės meras				                 			     Vytautas Laurinaitis 

